title: "Geest"
text: "Geest (g\u00e5\u00e5st) as en loonskap uun Nuurdsjiisklun, a Neederlunen an Denemark\n\nBeskriiwang \n\n\u00d6\u00f6ders \u00fcs a maask as a geest uun a istidj entstenen. Istonger haa stianer an sun tuuppuid, an sodenang san huuger apwoksen. En huuch geesthuug uun Nuurdfresklun as a Stolberag.\n\nA nuurdfresk eilunen Oomram, Fer an Sal bestun tun graten dial \u00fctj geestlun,\njo \u00f6\u00f6der eilunen an halgen \u00fctj rian maasklun. En \u00fctjnoom as Halaglun, det as en fels \u00fctj sunstian.\n\nGeestlun as ei altu fr\u00fcchtboor. Hat as f\u00f6\u00f6raal m\u00e4 sj\u00fc\u00fcren bewoksen. Huar a buumer ufslaanj wurden san,\nkoon am m\u00e4 irpler b\u00fc\u00fcre. Wan a plaanten faan sjep kurt h\u00e4\u00e4len wurd, koon a hias ham briad maage.\n\n\u00dc\u00fcb a geest fanjst d\u00fc f\u00f6l letj waaler, am a winj tu breegen. Jo san miast m\u00e4 wilger bewoksen. \u00d6\u00f6ders weit det betj gud eerd wech.\nA wilger h\u00e4\u00e4 am iar br\u00fckt f\u00f6r staachen an \u00fcs braanholt.\n\nHuar a geest bit tu a k\u00fcst l\u00e4\u00e4pt, sjochst d\u00fc en klaf, so \u00fcs uun Muasem \u00fc\u00fcb Sal.\n\nBesiidlang \n\nUun Nuurdsjiisklun haa \u00fc\u00fcb a geest al loong minsken wenet, auer am diar ei baang f\u00f6\u00f6r sturemfluden wees sost. Det koon am bi a greew \u00fctj a stiantidj s\u00e4.\nA maask as iarst m\u00e4 a Fresken besiidelt wurden.\nSodenang wiar a streg tesken maask an geest uun't madel\u00e4\u00e4ler uk en streg tesken a Fresken an Saksen.\n\nSpreegwurd \n Ales geest, saad a b\u00fc\u00fcr, \u00fcs hi weder t\u00fcs kaam faan Egypten.\n\nLuke uk diar \n Geesteilun\n Ask\n\nGeomorfologii"